依家已係2012年，「五年計劃」在2015年結為止，即係有1,000萬千瓦小型光伏發電系統，會在未來3年落地開花，去到2020年，建設規模將增到2,700萬千瓦，佔全國光伏發電54%。2020年太長遠，不過可見到最新政策思路，已由之前的「大大大大」項目，變成分散式小型蚊型項目，更加實際，亦更配合世界潮流，其實係好事。
保利協鑫上市時，由招股文件到香港傳媒，冇人提過一隻「硅」字，當時該股定位，叫做「中國最大的外資獨立熱電廠(即發電及供熱)營運商之一」，「外資」即係民企，五大國企電廠已霸咗四成以上發電總量，計埋其他地方政府控制的電力公司，民企其實冇乜搵食空間，當時的電廠，更因為煤油價格高企冇啖好食，保利協鑫早期竟可殺出一條血路？